En bilist stak torsdag af efter at have været involveret i et trafikuheld i Søndergade i Frederikshavn.

Uheldet skete, da bilisten kom kørende mod syd ad Søndergade og påkørte en anden bil, der var i gang med at svinge til venstre. I stedet for at stoppe op efter sammenstøddet, fortsatte bilisten, der kørte i en BMW 520. Dog stoppede han bilen et stykke længere nede af gaden, men blot for sammen med en passager at stikke af. De to blev umiddelbart derefter samlet op af en anden BMW, der kom til stedet. Politiet blev tilkaldt og kunne konstatere, at der ud over et fladt dæk på BMW?en også var en passager i bilen; en temmelig beruset kvinde, som altså ikke nåede med, da de to øvrige i bilen tog flugten. Politiet i Frederikshavn efterforsker sagen og har en formodning om, bilistens identitet.